  Туспуктэм: Руслан Нуриахметов Майя Бывальцева 24-тӥ гудырикошконэ Дэри ёросысь Лудорвай гуртын 80 интылы чаклам выль ясли-сад усьтӥзы. Лэсьтӥськон «Демография» йӧскалык ӵектосъя мынӥз. Со сярысь Удмуртиысь тӧролэн но кивалтэтлэн пресс-службазы ивортӥз. « Татын 2 аресысен 7 аресозь пиналъёслы ньыль группа луоз: кыкез – пӧртэм арлыдо, эшшо кыкез – огадь арлыдо нылписолы. Куинь аресысен Лудорвай, Шудӟа гуртъёсысь, Тихие зори, Ижевское раздолье, Старая мельница, Покровское но мукет посёлокъёсысь вань пиналъёсты кутом » Татьяна Соелова, Лудорвайысь нылпи садлэн кивалтӥсез Ясли-садын группаослы вӧлмыт висъетъёс но кӧлон висъетъёс, крезьгуръя но спортъя залъёс, сиён пӧран но эм блокъёс лэсьтэмын, туала тӥрлык но мебель, яркыт шудонъёс, дышетон материалъёс басьтэмын. Юрт тазалыксыя сюбегатэм быгатонлыкъёсын муртъёслы тупатэмын. Ужъюрт лицензированиез ортчиз ни, пиналъёсты вуоно арняысен кутыны кутскозы.   2022-тӥ арлэн нырысетӥ палараз Дэри ёросын ньыль нылпи сад пуктонэз ылпумъязы – Лудорвайын, Хохряиын, Постолын но Люкшудьяын. Быдэстон пала вуо Юсь черкгуртын ясли ӝутон ужъёс. Постолысь нылпи садэз 26-тӥ гудырикошконэ усьтыны чаклало. Толдэ вайытом, 15-тӥ гудырикошконэ Ижкарысь Архитектор П. П. Берш нимо ульчаын 15 номеро нылпи садлэсь кыкетӥ юртсэ усьтӥзы. Тегъёс: Удмуртия автозавод Лудорвай нылписад йӧскалыкӵектосъёс  